text: Nýggj grein um aling av laksi og kræklingi
text: #000001
text: Úrslitini vístu, at bert ein evarska lítil partur av skarninum verður upptikin, tá kræklingurin er við vatnskorpuna við síðuna av aliringunum, og tí minkar tað nærum ikki um umhvørvisárinið
text: #000002
text: At ala fisk og skeljadjór so mikið tætt saman, at skeljadjórini kunnu liva av skarni frá alifiskinum og harvið minka um árinið á umhvørvið, er nakað, sum hevur verið kannað í fleiri áratíggju, men ikki rættiliga hevur vunnið frama í vinnuni.
text: #000003
text: Í nýggjari grein í vísindaliga tíðarritinum Frontiers of Marine Science, hava granskarar á Fiskaaling í samstarvi við Hiddenfjord, DTU Aqua og Scottish Association for Marine Science, modellerað møguleikar fyri tílíkari samaling, har eftirgjørdu umstøðurnar eru so tættar at veruleikanum sum gjørligt. Tað er eisini modellerað hvussu nógv kræklingur kann minka um umhvørvisárinið av skarni undir optimalum umstøðum.
text: #000004
text: Greinin er partur av granskingarverkætlanum AquaVitae og SureAqua, har royndir eisini hava verið gjørdar við tara- og kræklingaaling. Eisini varð kannað um kræklingur kann upptaka upployst tøðevni frá alingini við at liva av gróðri. T.v.s. at ala krækling og laks á sama fjørði, tó uttan beinleiðis samband millum útlát og upptøku. Tað er sera sannlíkt at kræklingurin kann upptaka líka nógv tøðevni, sum verða latin út um summarið meðan gróður er í sjónum.
text: #000006
text: Vísindagreinin við heitinum Modelling particulate waste assimilation by blue mussels within the spatial constraints of a commercial fish farm: implications for multitrophic aquaculture, kann lesast her.
text: #000008
text: Toskurin hevur allatíðina verið á bankanum
text: #000011
text: Heimaflotin: Eingin nýbygningur síðan 2007
text: #000013
text: Ynskja fiskimarkið út á 12 fjórðingar
text: #000014